Ég vil gera nokkrar athugasemdir

5.gr Atvinnuleyfi

3." Hefur náð 21 árs aldri og haft ökuréttindi fyrir B-flokk í minnst þrjú ár."

Ætti að vera "Hefur náð 21 árs aldri og haft ökuréttindi í B-flokk í minnst þrjú ár auk einhvers eftirfarandi samkvæmt reglugerð um ökuskirteini nr. 830/2011.

400

Veitir rétt til farþegaflutninga í atvinnuskyni á fólksbifreið. Réttinda aflað frá og með 1. mars 1988 án hópbifreiðaréttinda (D- eða D 1-flokks). Farþegafjöldi að hámarki 8 farþegar.

425

Veitir rétt til farþegaflutninga í atvinnuskyni á hópbifreið. Farþegafjöldi meira en 8 farþegar.

450

Veitir rétt til farþegaflutninga í atvinnuskyni á fólks- og hópbifreið. Farþegafjöldi ótakmarkaður eða farþegar að hámarki 16 ef leigubifreiðaréttinda var aflað fyrir 1. mars 1988 án hópbifreiðaréttinda (D-flokks).

6.gr Rekstrarleyfi

5. Hefur náð 21 árs aldri og haft ökuréttindi fyrir B-flokk í minnst þrjú ár.

Ætti að vera "Hefur náð 23 ára aldri og haft ökuréttindi fyrir B-flokk í minnst þrjú ár auk einhvers eftirfarandi samkvæmt reglugerð um ökuskirteini nr. 830/2011.

400

Veitir rétt til farþegaflutninga í atvinnuskyni á fólksbifreið. Réttinda aflað frá og með 1. mars 1988 án hópbifreiðaréttinda (D- eða D 1-flokks). Farþegafjöldi að hámarki 8 farþegar.

425

Veitir rétt til farþegaflutninga í atvinnuskyni á hópbifreið. Farþegafjöldi meira en 8 farþegar.

450

Veitir rétt til farþegaflutninga í atvinnuskyni á fólks- og hópbifreið. Farþegafjöldi ótakmarkaður eða farþegar að hámarki 16 ef leigubifreiðaréttinda var aflað fyrir 1. mars 1988 án hópbifreiðaréttinda (D-flokks).

9. gr Gjaldmælar.

Löggiltir gjaldmælar skulu vera í öllum leigubifreiðum sem seldar eru á leigu fyrir gjald sem tekur mið af ekinni vegalengd eða þeim tíma sem ferðin tekur. Um löggildingu gjaldmæla fer eftir lögum um mælingar, mæligrunna og vigtarmenn og reglugerðum sem settar eru á grundvelli þeirra.

Þrátt fyrir 1. mgr. er heimilt að aka án gjaldmælis þegar ferð er seld fyrir fyrir fram umsamið heildargjald. Rekstrarleyfishafi ber sönnunarbyrði um að komist hafi á samningur um heildargjald vegna ferðar áður en ferð hófst. Þegar ekið er samkvæmt gjaldmæli skal verðskrá ávallt vera aðgengileg viðskiptavinum í leigubifreiðmeð áberandi hætti áður en stigið er upp í bifreiðina.

Allar leigubifreiðar eiga að vera búnar gjaldmæli. Í dag er ekkert mál að slá inn umsamið fastverð við upphaf ferðar. Gjaldmælir er ekki bara eitthvað mælitæki sem reiknar út vegalengd og tíma leigubifreiðar. Hann heldur utan um bókannir ferða og innkomu hverrar bifreiðar. Hann er jafnmikilvægur og sjóðsvél er verslunum. Ég er sammála að leyfa ætti leigubifreiðarstöðvum og reksrarleyfishöfum að bjóða upp á föst verð. En þau verða að vera sýnileg á gjaldmæli á meðan ferð stendur. Við myndum aldrei leyfa verslanir er seldu vörur sínar á föstuverði án sjóðsvéla, sama á að gilda um leigubifreiðar.

Einnig vantar í drög þessi kröfu um íslensku kunnáttu leyfishafa. Hún þarf að hafa nokkuð mikið vægi, til að vernda þá sem mest þurfa á þessari þjónustu að halda.

Hafliði Ingibergur Árnason.